În cele șapte luni de activitate, Caravana Medicală a ajuns în 29 de județe, peste 90 de localități. În tot acest timp au fost consultați și tratați 16.244 de pacienți, pentru care s-au efectuat 11.703 seturi de analize medicale complete, 10.498 consultații oftalmologice, 6.309 ecografii, 8.720 EKG și 1.247 consultații stomatoloice. În total, au fost efectuate peste 38.400 de investigații medicale.
Timp de șapte luni, în spitalul mobil al Caravanei Medicale au activat 406 medici voluntari, 564 asistenți, 78 optometriști și 54 medici rezidenți.
Caravana Medicală nu se oprește aici și continuă să ofere servicii medicale gratuite românilor care până acum au fost ignorați de autorități.